CELEX: 62018CN0238
Language: fi
Date: 2018-04-03 00:00:00
Title: Asia C-238/18: Kanne 3.4.2018 – Euroopan keskuspankki v. Latvian tasavalta

7.5.2018   
            
            
               FI
            
            
               Euroopan unionin virallinen lehti
            
            
               C 161/44
            
         Kanne 3.4.2018 – Euroopan keskuspankki v. Latvian tasavalta
   (Asia C-238/18)
   (2018/C 161/49)
   Oikeudenkäyntikieli: latvia
   
      Asianosaiset
   
   
      Kantaja: Euroopan keskuspankki (EKP) (asiamiehet: C. Zilioli, C. Kroppenstedt ja K. Kaiser sekä D. Sarmiento Ramírez-Escudero, advokāts)
   
      Vastaaja: Latvian tasavalta
   
      Vaatimukset
   
   Euroopan keskuspankki vaatii, että unionin tuomioistuin
   
               —
            
            
               velvoittaa Latvian tasavallan toimittamaan Euroopan unionin tuomioistuimen perussäännön 24 artiklan ensimmäisen kohdan ja unionin tuomioistuimen työjärjestyksen 62 artiklan mukaisesti kaikki merkitykselliset tiedot, jotka koskevat Korupcijas novēršanas un apkarošanas birojsin (korruption ehkäisy- ja torjuntavirasto) suorittamaa tutkimusta Latvan Pankin (Latvian keskuspankki) pääjohtajan osalta
            
         
               —
            
            
               toteaa Euroopan keskuspankkijärjestelmän ja Euroopan keskuspankin perussäännön 14 artiklan 2 kohdan mukaisesti, että Latvian tasavalta on rikkonut kyseisen säännöksen toista kohtaa, koska
               
                           —
                        
                        
                           Latvian Pankin pääjohtaja on vapautettu tehtävistään ennen riippumattoman tuomioistuimen asiakysymyksestä antamaa tuomiota ja
                        
                     
                           —
                        
                        
                           jos Latvian tasavallan esittämät tosiseikat tämän vahvistavat, ei ole olemassa poikkeuksellisia olosuhteita, joiden perusteella tehtävistä vapauttaminen käsiteltävässä asiassa oli oikeutettua, sekä
                        
                     
         
               —
            
            
               velvoittaa Latvian tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   EKP väittää, että Latvian tasavalta on rikkonut Euroopan keskuspankkijärjestelmän ja Euroopan keskuspankin perussäännön 14 artiklan 2 kohtaa, koska Latvian Pankin pääjohtaja on vapautettu tehtävistään soveltamalla tähän väliaikaista turvaamistoimenpidettä ennen riippumattoman tuomioistuimen asiakysymyksestä antamaa tuomiota.